на държавите членки в съответствие с членове 16 и 17 от Регламент (ЕС) No 1380/2013 (1)
 1.1
 Случаи, в които не се спазват правилата за лицензиите и разрешенията за риболов.
 Член 6, параграфи 2—4, член 7, параграфи 2 и 4 от Регламент (ЕО) No 1224/2009 (2) (Регламент за контрол на рибарството)
 1.2
 Случаи, в които не се извършва наблюдение на използването на възможностите за риболов, по-специално не се записват всички данни, посочени в риболовния дневник, декларациите за трансбордиране, декларациите за разтоварване, документите за продажба или декларациите за приемане, и/или пропуск да се извършва наблюдение на риболовното усилие, като не се предприемат необходимите мерки данните да бъдат точни, пълни и предадени в срок.
 Член 33, параграф 1 и член 109, параграф 2 от Регламент (ЕО) No 1224/2009
 1.3
 Случаи, в които на Комисията не се представя уведомление за обобщените данни за разтоварените количества улов и риболовното усилие.
 Член 33, параграфи 2 и 4 от Регламент (ЕО) No 1224/2009
 1.4
 Случаи, в които не се налагат забрани на риболовни дейности, когато квотите — включително в рамките на споразумения за партньорство в областта на устойчивото рибарство и регионални организации за управление на рибарството — са изчерпани и/или допустимото риболовно усилие е достигнато.
 Член 35 от Регламент (ЕО) No 1224/2009
 Категория 2: Случаи, в които не се спазват мерките за опазване и/или защита на уязвимите видове и местообитания с оглед на устойчиви в дългосрочен план дейности в областта на риболова и аквакултурата съгласно член 2 от Регламент (ЕС) No 1380/2013
 2.1
 Случаи, в които не се осигурява подробно и точно документиране на всички риболовни рейсове, както и подходящ капацитет и средства за наблюдение на спазването на задължението за разтоварване, в съответствие с принципа на ефективност и пропорционалност.
 Член 15, параграф 13 от Регламент (ЕС) No 1380/2013 относно ОПОР
 2.2
 Случаи, в които не се прилага забраната за улов, задържане на борда, трансбордиране и разтоварване на риба или черупкови организми, посочени в приложение IV към Директива 92/43/ЕИО (освен ако не са предоставени дерогации съгласно член 16 от същата директива).
 Член 10 от Регламент (ЕС) 2019/1241 относно техническите мерки (3)
 2.3
 Случаи, в които не се прилага забраната за улов, задържане на борда, трансбордиране и разтоварване на морските бозайници или морските влечуги, посочени в приложения II и IV към Директива 92/43/ЕИО, и на видовете морски птици, попадащи в обхвата на Директива 2009/147/ЕО.
 Член 11, параграф 1 от Регламент (ЕС) 2019/1241 относно техническите мерки
 2.4
 Случаи, в които не се събират научни данни за случайния улов на уязвими видове и някои видове морски птици.
 Член 11, параграф 4 от Регламент (ЕС) 2019/1241 относно техническите мерки и точка 2 от приложение ХIII към същия регламент
 2.5
 Случаи, в които не се извършват наблюдение и оценка на ефективността на въведените смекчаващи мерки, ако има такива в съответствие с най-добрите налични научни становища.
 Член 11, параграф 4 от Регламент (ЕС) 2019/1241 относно техническите мерки и точка 4 от приложение ХIII към същия регламент
 2.6
 Случаи, в които не се забранява използването на риболовните уреди, посочени в приложение II към Регламент